Document ID: /fineweb-2-swissfilter-quality_10-filterrobots/filtered/03746.jsonl.gz/41

มวยพม่า”เลธเหว่ย”ท้าชนบัวขาว ไฟต์แม็ก เว็บไซต์หมัดมวยชื่อดังของต่างประเทศ รายงานข่าว เดฟ เลดั๊ค ยอดนักสู้ชาวแคนาเดียน มีคิวขึ้นปะทะกับ บัวขาว บัญชาเมฆ ในปี 2021 โดยจะเป็นการชกผสมผสานระหว่าง “เลธเหว่ย” ศิลปะการป้องกันตัวของเมียนมา กับ มวยไทย
เดฟ เลดั๊ค ดีกรีไม่ธรรมดา มีดีกรีเป็นถึงแชมป์โลกการต่อสู้เลธเหว่ย แต่ก่อนหน้านั้นเจ้าตัวเคยฝึกการต่อสู้แบบมวยไทย รวมไปถึงการต่อสู้แบบผสม หรือมิกซ์มาเชียลอาร์ต มาด้วย โดยเจ้าตัวจะขึ้นเวทีชกกับ บัวขาว บัญชาเมฆ ยอดกำปั้นขวัญใจชาวไทย มีกำหนดในปี 2021
ตามการรายงานระบุว่าทั้งสองคนบรรลุข้อตกลงที่จะจัดไฟต์ดังกล่าวขึ้น แต่ยังไม่มีกำหนดการอย่างแน่นอนว่าจะจัดขึ้น ณ สถานที่ใด แต่ยืนยันว่าการดวลกันระหว่างยอดนักสู้จากแคนาเดียน กับ สุดยอดนักชกจากไทย จะมีขึ้นในปีหน้า หรือปี 2021 อย่างแน่นอน